Marian Victor Buciu, profesor doctor la Facultatea de Litere a Universitatii din Craiova, preda cursuri de istoria literaturii romane interbelice, din perioada comunista si postcomunista, cuprinzand analize si sinteze ale unor curente si opere de mare interes artistic. A publicat in reviste numeroase cronici, studii si eseuri literare. 

Volume: Celalalt Arghezi. Eseu de poetica retorica a prozei, 1995, Breban. Eseu despre stratagemele supravietuirii narative, 1996, Ionesco. Eseu despre onto-retorica literaturii, 1996, E. M. Cioran – Despartirea continua a Autorului cel Rau. Eseu despre onto-retorica Textului cioranian, 1996, Onto-retorica lui I. L. Caragiale, 1997, Tepeneag. Intre onirism, textualism, postmodernism, 1998, Promptuar. Lecturi post-totalitare, 2001, Dieter Schlesak, un maestru german al evaziunii, 2003, Panorama literaturii romane in secolul XX, Vol. I, Poezia, 2003, Zece prozatori exemplari. Perioada interbelica, 2006, Zece prozatori exemplari. Perioada comunista, 2007, Panorama literaturii romane in secolul XX. Vol. II. Proza (Partea intai), 2009.

Autorul practica o hermeneutica personalizata – onto-retorica –, propunand un instrumentar conceptual propriu, de reorientare post-structuralista si post-deconstructionista, in traditia criticii europene, desfasurata riguros asupra fiintei si limbajului textelor literare. Prin aceasta, interpretul da curs unei dialectici interpretative, nuantata pana la detaliul si relatia infinitezimale, avand drept scop cunoasterea identitatii retorice si poetologice a operelor. Prin critica literara, incearca sa descopere o cunoastere „din urma”, lucida si patrunzatoare, analitica, sintetica, evaluativa (canonica, ierarhizatoare) a literaturii, in limite con-textuale concentrice, clar precizate,  de la individual la categorial si universal.

La Editura Ideea Europeana a publicat E. M. Cioran - Despartirea continua a Autorului cel Rau, editia a doua, 2005, Zece prozatori exemplari. Perioada interbelica, 2006, 

Dieter Schlesak, un maestru german al evaziunii, editia a doua, 2007, Vointa si puterea de creatie. Opera lui Nicolae Breban, 2009, iar la Euro Press Group: Ionesco. Eseu despre onto-retorica literaturii, editia a doua, 2007 , Zece prozatori exemplari. Perioada comunista, 2007, Celalalt Arghezi. Eseu de poetica retorica a prozei, editia a II-a, Colectia Editii definitive, 2008.
